钦定古今图书集成/明伦汇编/闺媛典/第026卷 > 林姆恩
## 钦定古今图书集成/明伦汇编/闺媛典/第026卷 > 林姆恩

按《闽书》：南安郑阳时妻林姆恩，户部郎中林性女也少随父宦邸，通小学诸书及古嘉言善行。既归，阳时
生一子维岳，则数进妾媵于阳时。维岳既就学，时时
佐之读，曰：“读书非但欲晓其字句而已，当思古人何
以能如此也！”当阳时兄弟析箸时，不无相顜，姆恩劝
为辞让，曰：“儿孙佳恶，岂在财哉？”其平生不肯逋一税
钱，曰：“食土之毛而阙其税，是皆有神明察也。”至老，纺
绩不衰。时举敬姜言，为诸孙诵维岳，仕为曲靖倅。